

ΤΗΕΟ0ΟΚΟ5 ΜΟω 
03ΐβ: 2013.07.18ΛΤ52:51 
ΕΕ5Τ 

Κθ35θη: 8 ί 9 Β 
(6ΓΠΐ3θεΜ6ϋ) 
ί,οοβίϊοη: Αΐίίθηΐ ΕΙΗηίΚο 

“ο _Ι 


Τγρθ9Γ3ϋθ _ 


24991 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1749 

15 Ιουλίου 2013 


ΑΠΟΦΑΣΕΙ Σ 

Αριθ. Δ6Α 1114553 ΕΞ 2013 

Ορισμός μελών του Γνωμοδοτικού Συμβουλίου της Γε¬ 
νικής Γραμματείας Δημοσίων Εσόδων του στοιχείου 
δ' της περίπτωσης 5 της υποπαραγράφου Ε2 του άρ¬ 
θρου πρώτου του ν. 4093/2012 (Α' 222), όπως συμπλη¬ 
ρώθηκε με την περίπτωση 3 της υποπαραγράφου 
Β1 του άρθρου πρώτου του ν. 4152/2013 (Α' 107) και 
ρύθμιση των αναγκαίων θεμάτων λειτουργίας του. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του στοιχείου δ' της περίπτωσης 5 της υποπαρα- 
γράφου Ε2 της παραγράφου Ε του άρθρου πρώτου του 
ν. 4093/2012 (Α' 222) «Εγκριση Μεσοπρόθεσμου Πλαισίου 
Δημοσιονομικής Στρατηγικής 2013 - 2016 - Επείγοντα 
Μέτρα Εφαρμογής του ν. 4046/2012 και του Μεσοπρό¬ 
θεσμου Πλαισίου Δημοσιονομικής Στρατηγικής 2013 - 
2016», όπως συμπληρώθηκε με την περίπτωση 3 της 
υποπαραγράφου Β1 της παραγράφου Β του άρθρου 
πρώτου του ν. 4152/2013 (Α' 107) «Επείγοντα μέτρα εφαρ¬ 
μογής των νόμων 4046/2012, 4093/2012, και 4127/2013». 

β) Του άρθρου 89 του π.δ. 284/1988 (Α' 128 και 165) 
«Οργανισμός του Υπουργείου Οικονομικών», όπως τρο¬ 
ποποιήθηκε και ισχύει. 

γ) Του π.δ. 185/2009 (Α' 213) «Ανασύσταση του Υπουρ¬ 
γείου Οικονομικών, συγχώνευση του Υπουργείου Οικο¬ 
νομίας και Οικονομικών με τα Υπουργεία Ανάπτυξης και 
Εμπορικής Ναυτιλίας, Αιγαίου και Νησιωτικής Πολιτικής 
και μετονομασία του σε «Υπουργείο Οικονομίας, Αντα¬ 
γωνιστικότητας και Ναυτιλίας»...» και του π.δ. 189/2009 
(Α' 221) «Καθορισμός και ανακατανομή αρμοδιοτήτων 
των Υπουργείων». 

δ) Της υποπαραγράφου Ε2 του άρθρου πρώτου του 
ν. 4093/2012 (Α' 222) «Εγκριση Μεσοπρόθεσμου Πλαισίου 
Δημοσιονομικής Στρατηγικής 2013 - 2016 - Επείγοντα 
Μέτρα Εφαρμογής του ν. 4046/2012 και του Μεσοπρό¬ 
θεσμου Πλαισίου Δημοσιονομικής Στρατηγικής 2013 - 
2016», όπως ισχύει. 

ε) Του άρθρου 19 του ν. 1599/1986 (Α' 75) «Σχέσεις 
Κράτους - Πολίτη, καθιέρωση νέου τύπου δελτίου ταυ¬ 
τότητας και άλλες διατάξεις», όπως τροποποιήθηκε και 


κωδικοποιήθηκε με τις διατάξεις του ν. 2690/1999 (Α' 45) 
«Κύρωση του Κώδικα Διοικητικής Διαδικασίας και άλλες 
διατάξεις». 

στ) Του άρθρου 17 του ν. 3205/2003 (Α' 297) «Μισθολο- 
γικές ρυθμίσεις λειτουργών και υπαλλήλων του Δημοσί¬ 
ου, Ν.Π.Δ.Δ. και Ο.Τ.Α., μονίμων στελεχών των Ενόπλων 
Δυνάμεων και αντιστοίχων της Ελληνικής Αστυνομίας, 
του Πυροσβεστικού και Λιμενικού Σώματος και άλλες 
συναφείς διατάξεις», όπως αντικαταστάθηκε από τις 
διατάξεις του άρθρου 7 του ν. 3833/2010 (Α' 40) «Προ¬ 
στασία της Εθνικής Οικονομίας-Επείγοντα μέτρα για 
την αντιμετώπιση της δημοσιονομικής κρίσης» και του 
άρθρου 21 του ν. 4024/2011 (Α' 226) «Συνταξιοδοτικές 
ρυθμίσεις, ενιαίο μισθολόγιο - βαθμολόγιο, εργασιακή 
εφεδρεία και άλλες διατάξεις εφαρμογής του μεσοπρό¬ 
θεσμου πλαισίου δημοσιονομικής στρατηγικής 2012 - 
2015», όπως ισχύει. 

ζ) Του άρθρου 90 του κώδικα νομοθεσίας για την 
Κυβέρνηση και τα Κυβερνητικά όργανα, που κυρώθηκε 
με το άρθρο 1 του π.δ. 63/2005 (Α' 98). 

2. Την εκ του Νόμου υποχρέωση ρύθμισης όλων των 
θεμάτων που αφορούν στη λειτουργία του Γνωμοδο- 
τικού Συμβουλίου της Γ ενικής Γ ραμματείας Δημοσίων 
Εσόδων και στον ορισμό των μελών του μέχρι την 15η 
Ιουλίου 2013. 

3. Το γεγονός ότι, από τις διατάξεις της απόφασης αυ¬ 
τής προκαλείται δαπάνη σε βάρος του Κρατικού Προϋ¬ 
πολογισμού, το ύψος της οποίας θα καθορισθεί με άλλη 
απόφαση του Υπουργού Οικονομικών, αποφασίζουμε: 

Α. α) Ορίζουμε τα ελάχιστα προσόντα των μελών του 
Γνωμοδοτικού Συμβουλίου της Γενικής Γραμματείας 
Δημοσίων Εσόδων του στοιχείου δ' της περίπτωσης 5 
της υποπαραγράφου Ε2 της παραγράφου Ε' του άρθρου 
πρώτου του ν. 4093/2012 (Α' 222), όπως συμπληρώθηκε 
με την περίπτωση 3 της υποπαραγράφου Β1 της παρα¬ 
γράφου Β' του άρθρου πρώτου του ν. 4152/2013 (Α' 107), 
ως εξής: 

ί) Δύο από τα μέλη του Συμβουλίου επιλέγονται μεταξύ 
προσώπων με σημαντική διεθνή επαγγελματική εμπειρία 
στη διοίκηση δημοσίων εσόδων. 

μ) Για τα λοιπά τρία μέλη του Συμβουλίου, τα οποία 
πρέπει να έχουν σημαντική επαγγελματική εμπειρία και 
χαρακτηριστικά όπως η ηγετική ικανότητα, η αναλυτική 
και συνθετική σκέψη, η υπευθυνότητα, η κοινωνική ευαι- 

σθησία και ο ορθολογισμός, τα ελάχιστα προβλεπόμενα 
τυπικά προσόντα προσδιορίζονται ως εξής : 

1) Πτυχίο Ανώτατου Εκπαιδευτικού Ιδρύματος και κατά 
προτίμηση μεταπτυχιακός τίτλος σπουδών στη δημόσια 
διοίκηση, στη διοίκηση επιχειρήσεων ή στη φορολογία. 

2) Τουλάχιστον 1 θετής επαγγελματική εμπειρία στον 
ιδιωτικό τομέα. 

3) Εκτεταμένη εμπειρία σε θέση υψηλόβαθμου στε¬ 
λέχους σε θέματα εκπόνησης, εφαρμογής και παρα¬ 
κολούθησης στρατηγικών σχεδίων και επιχειρησιακών 
σχεδιασμών και διοικητική εμπειρία σε θέσεις ευθύνης, 
στη δημόσια διοίκηση, στην διοίκηση επιχειρήσεων, στη 
διοίκηση ανθρώπινου δυναμικού, σε φορολογικά και τε¬ 
λωνειακό θέματα. 

4) Γνώση ξένων γλωσσών και ιδίως της Αγγλικής. 

5) Ισχυρό ιστορικό φορολογικής συμμόρφωσης. 

β) Στο πρόσωπο των μελών του Γνωμοδοτικού Συμ¬ 
βουλίου συντρέχουν τα ακόλουθα ασυμβίβαστα : 

1) Δεν μπορούν να είναι μόνιμοι δημόσιοι υπάλληλοι 
και υπάλληλοι Ο.Τ.Α της Ελληνικής Δημοκρατίας. 

2) Δεν μπορούν να ασκούν δραστηριότητα από την 
οποία να μπορεί να προκύψει σύγκρουση συμφερόντων 

3) Δεν μπορούν να έχουν οποιαδήποτε έννομη σχέση 
με εταιρεία, από την οποία να μπορεί να προκληθεί 
σύγκρουση συμφερόντων 

4) Πρέπει να διαθέτουν λευκό ποινικό μητρώο και να 
μην εκκρεμούν σε βάρος τους ποινικές διώξεις. 

γ) Το Συμβούλιο, το οποίο αναφέρεται στον Υπουρ¬ 
γό, συντάσσει ετήσια αναφορά προς τον Υπουργό, 
καθώς και ενδιάμεσες τετράμηνες αναφορές εφόσον 
ζητηθούν, σχετικά με την εξέλιξη των εργασιών της 
Γ ενικής Γ ραμματείας Δημοσίων Εσόδων, την επίδοση 
της φορολογικής και τελωνειακής Διοίκησης σε σχέση 
με τον σχεδίασμά και τους τεθέντες στόχους και την 
άσκηση των εξουσιών του από τον Γ ενικό Γ ραμματέα 
της Γενικής Γραμματείας Δημοσίων Εσόδων. Επίσης, 
τα μέλη καταθέτουν τις απόψεις τους στον Υπουργό 
για θέματα που τους ζητά τη συνδρομή τους, με τον 
τρόπο που τους υποδεικνύει κατά περίπτωση. Επιπλέον, 
το Συμβούλιο υποβάλλει στο Γενικό Γραμματέα της 
Γ ενικής Γ ραμματείας Δημοσίων Εσόδων προτάσεις και 
απόψεις επί θεμάτων που τους θέτει για την αντιμε¬ 
τώπιση κρίσιμων ζητημάτων για την αναδιοργάνωση, 
την αναμόρφωση και την λειτουργία της φορολογικής 
και τελωνειακής διοίκησης, καθώς και επί γενικότερων 
θεμάτων διαχείρισης και διοίκησης, τα οποία μπορεί να 
επηρεάσουν την λειτουργία της Γ ενικής Γ ραμματείας 
Δημοσίων Εσόδων και τα αποτελέσματά της, λαμβα- 
νομένων υπόψη των βέλτιστων πρακτικών και των ελ¬ 
ληνικών ιδιαιτεροτήτων. Επιπλέον παρέχει συμβουλές 
σε μείζονα θέματα στρατηγικής της φορολογικής και 
τελωνειακής διοίκησης, συμπεριλαμβανομένων και θε¬ 
μάτων διαχείρισης, διοίκησης, στοχοθέτησης, ανταμοι¬ 
βής και εξέλιξης του ανθρώπινου δυναμικού της Γ ενικής 
Γ ραμματείας Δημοσίων Εσόδων. 


Οι υπηρεσίες του Υπουργείου οφείλουν να παρέχουν 
στο Συμβούλιο όλα τα ζητούμενα στοιχεία, κατά προ¬ 
τεραιότητα των λοιπών εργασιών τους. Το Συμβούλιο 
μπορεί να καλεί στελέχη των Υπηρεσιών να συμμετέ¬ 
χουν στις συνεδριάσεις του. 

Το Συμβούλιο δεν έχει πρόσβαση σε στοιχεία που 
αφορούν σε συγκεκριμένους φορολογουμένους και δεν 
έχει οποιαδήποτε άλλη αρμοδιότητα. 

δ) Το Συμβούλιο θα συνεδριάζει εντός και εκτός των 
ωρών του κανονικού ωραρίου λειτουργίας των δημόσιων 
υπηρεσιών, στην αίθουσα συσκέψεων του Υπουργού 
Οικονομικών και κατ’ ελάχιστο μία φορά ανά δίμηνο 
σε πλήρη απαρτία. 

ε) Κατά την έναρξη κάθε συνεδρίασης κάθε μέλος του 
Γνωμοδοτικού Συμβουλίου οφείλει να δηλώνει ενδεχό¬ 
μενη σύγκρουση συμφερόντων. 

Β. Ορίζουμε τα μέλη του Γνωμοδοτικού Συμβουλίου, 
ως εξής: 

α) Σαββάίδου Αικατερίνη του Κωνσταντίνου, δικηγό¬ 
ρος, Α.Δ.Τ. Φ 382052, με τριετή θητεία 

β) Φορτσάκης Θεόδωρος του Πέτρου, καθηγητής Εθνι¬ 
κού Καποδιστριακού Πανεπιστημίου Αθηνών, Α.Δ.Τ. ΑΕ 
205130, με διετή θητεία 

γ) Ιωάννης Σταυρόπουλος του Φωτίου, δικηγόρος, 
Α.Δ.Τ. ΑΕ 011145, με μονοετή θητεία 

δ) ΘαΙγ ϋοίιπ ΕΓαηΚ, αρ. διαβ. ϋΒ 0000554, ανώτατο 
στέλεχος της Ιρλανδικής Φορολογικής Διοίκησης, με 
τριετή θητεία 

ε) δίοείΓαηά Οδεία ΜαΙε, αρ. διαβ. 84793470, ανώτατο 
στέλεχος της Σουηδικής Φορολογικής Διοίκησης, με 
διετή θητεία. 

Ο Πρόεδρος θα οριστεί με απόφαση των μελών κατά 
την πρώτη συνεδρίαση του Συμβουλίου. 

Η ανανέωση της θητείας των μελών, ως και ο ορισμός 
νέων μπορεί να γίνεται με όμοια απόφαση. 

Τα μέλη του Συμβουλίου δεν είναι πλήρους απασχό¬ 
λησης και η θητεία τους αρχίζει από την ημερομηνία 
δημοσίευσης της παρούσας απόφασης. 

Στο Συμβούλιο συμμετέχει ο Γ ενικός Γ ραμματέας της 
Γ ενικής Γ ραμματείας Δημοσίων Εσόδων, ως εκ της ιδι¬ 
ότητάς του, χωρίς δικαίωμα ψήφου. 

Γραμματέας του Συμβουλίου ορίζεται η Τερζάκου Ευ¬ 
αγγελία του Σταματίου, Α.Δ.Τ. ΑΕ 486689, υπάλληλος 
του κλάδου ΠΕ Εφοριακών, με βαθμό Δ', που υπηρετεί 
στην Δ/νση Ελέγχων της Γ ενικής Διεύθυνσης Ελέγχων 
& Είσπραξης Δημοσίων Εσόδων, η οποία ασκεί και την 
διοικητική υποστήριξη του Συμβουλίου. 

Γ. Η αποζημίωση του Προέδρου και των μελών του 
Συμβουλίου θα καθορισθεί με νεώτερη απόφασή μας. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 15 Ιουλίου 2013 

Ο ΥΠΟΥΡΓΟΣ 

ΙΩΑΝΝΗΣ ΣΤΟΥΡΝΑΡΑΣ 

